**Республика күләмендә узган**

**фәнни – гамәли конференциядәге чыгыш.**

**Яхинча җәлеп итү**

Күп белүгә караганда да,аз белдереп, эзләнү орлыгын

салу һәм эзләгәнен үзе табарга юллар күрсәтү-мөгаллим

бирә ала торган хезмәтләрнең иң кадерлесе, иң зурысы-

дыр.

Галимҗан Ибраһимов

Альберт Гата улы Яхинның әдәбият укыту программасы Россия, Татарстан Мәгариф һәм фән министрлыкларының урта һәм тулы белем алуның яңа стандартларына нигезләнә. Яңа стандартта иң мөһим таләп мондый: “Мәктәпне тәмамлаганда, укучы “үз алдына максат куярга һәм аны тормышка ашыру юлларын үзе таба алу дәрәҗәсенә күтәрелергә тиеш”. Бу максаттан укытучыларга сайлап эшләү өчен төрле программалар тәкъдим ителде. Әлеге яңалык әдәбият укытуга да карый. Соңгы вакытта әдәби әсәрләрне яңача аңлату, фараз итү барлыкка килде. Рус мөхитендэ үскән, күбрәк рус телендә аралашкан балаларны әдәби әсәрнең серләренә төшендерү җиңел эш түгел. Нигездә, дәрестә генә ана телендә аралашкан балаларда, без әдәбиятка кызыксыну уятырга тиешбез. Бу максатка ирешү өчен иң кулай программа Альберт  Яхин эшләгән система, дип уйлыйм. Шуның өчен мин 2005-2006 нчы уку елыннан башлап, әдәбиятны шушы альтернатив программа буенча укыта башладым. Әмма бүгенге замана балаларының укытучы сөйләгәнне, я китапта язылганны бердәнбер дөреслек дип кабул итүче шәхес түгеллеген аңлыйбыз. А. Яхин программасы, ягъни әдәби әсәрне яңача анализлау алымнары, укучыларны дәрес буе уйланырга, җавапларын дәлилләргә өйрәтә, иҗади фикер йөртү сәләтләрен үстерә. Үз фикерен әйтә, дәлилли алганга, дәрестә һәр бала үзен шәхес итеп тоя. Укучы курыкмыйча сөйли, чөнки берничә җавап берьюлы дөрес булырга мөмкин.Бу -  альтернатив укытуның бер үзенчәлеге.

А.Яхин технологиясе белән эшләү процеесында укытучының да роле үзгәрә: ул – уйлатучы, сөйләтүче, бәяләтүче.А.Яхин дәреслекләре билгеле бер системага салынган. 5нче класста әдәби әсәргә бәя бирү алымнары үзләштерелә. Бәя бирү алымнары: чагыштыру, каршылык, сыйфат дәрәҗәсе, кабатлау, мәгънә.

Беренче дәрестә Галилео Галилей мәсьәләсе чишелә. Тактага сызык сызабыз һәм укучылардан сорыйбыз: әлеге сызык озынмы, кыскамы? Укучылар шактый вакыт уйлыйлар. Аны башка зурлыктагы сызык белән чагыштырганда гына, әлеге сорауга җавап бирә алабыз. Укучылар озын дисәләр, без кыска дибез, әгәр инде кыска дисәләр, без озын дибез. Дәлилләр өчен янына сызык сызабыз. Сызыкны башка сызык белән чагыштырганда гына я озын, я кыска дип әйтә алабыз. Нәтиҗә. Нәрсәгә булса да бәя бирү өчен аны башка нәрсә белән чагыштырырга кирәк.  
А.Яхин программасы әдәби әсәрне яңача анализлау алымнары , укучыларн ы дөрес буе уйланырга, җавапларын дәлилләргә өйрәтә, иҗади фикер йөртү сәләтләрен үстерә. Әсәрнең икенче үзенчәлеге -әхлак төрбиясе бирүдә. Барлык әсәрләрдә дә рәхимлелек, гаделлек, яхшылык, матурлык бар.  
“Яхшылыкка - яхшылык белән җавап бирерләр”, “начарлык эшләсәң, җәзасын алырсың", “кешеләрне хөрмәт итсәң, үзеңне дә хөрмәт итәрләр” кебек тәрбияви моментларга зур урын бирелә. Бу программа укучыларны эзлекле фикер йөртергә өйрәтә, укучының сөйләм телен үстерә. Һәр укучы дөрестә актив катнаша, эзләнә һәм үз көченә ышаныч таба. Бу программа укучыларны иҗади һәм логик фикер йөртергә күнектерү белән беррөттөн, алган белемнәрен тормышта үзлегеннән файдаланырга да нигез була.  
Альтернатив программа татар мәгърифәте традицияләрен дәвам итә һәм шул ук вакытта яңа таләпләргә таяна. Әдәбият дөресләренең төп максаты -балаларны яшәргә, тормышта үз юлларын табарга өйрәтү. Әдәбият дөресләрендә укучы матурлыкны табарга өйрәнә, хискә байый, әхлак тәрбиясе ала. Ләкин аеруча өһөмиятлесе - ул әдәбият дөресләрендә мөстәкыйль фикер йөртергә күнегә, чөнки эчтәлеген табу өчен, дөрес саен диярлек әсәрләргә анализ ясый. Башкача әйтсәк, әдипләрнең сәнгатьчә фикерләү нәтиҗәләрен фәнни фикер алымнары белән өйрәнә. Программа нигезенә шул принцип салынган. Бу программа белән эшләгәндә, укытучы, дөреслектә язылганнарны  
аңлатудан тыш, укучылар белән иҗади әңгәмә үткәрә. Монда укучы да укытучы әйткәннәрне һәм китапта язылганнарны гына кабатлап сөйләми, үзе уйлап, исбат итеп, нәтиҗә ясый. Ә анализ ясау өчен баладан әсәрне бик яхшы белү сорала. Шуңа күрә укучы, сорауларга җавап эзләп, әсәрнең әле бер, әле икенче урынын кат-кат күздән кичерергә тиеш була. Әсәрләрне А. Яхин системасы буенча анализлаганда, укучы төрле алымнарны өйрәнә, закончалыклар белән таныша, логик фикер йөртергә өйрәнә һәм анда иҗатка омтылыш туа. Шулай итеп, иҗади шәхес формалаша. Әдәби әсәрне тулы килеш, герой  
-  персонажлар кичерешләре белән аңлап, автор позициясен тоемлап кабул итә белү - әдәби үсешкә ирешүнең иң югары дәрәҗәсе, дип уйлыйм.  
Тормыш бүгенге көн укытучылары алдында яңадан-яңа бурычлар куя. Хәзерге көндә мәгълүматлы, югары белемле булудан тыш, гамәлдә аларны куллана белү дә кирәк. Милли рухны саклап яшәүче, телебезне килөчөккөалып барырга сәләтле яшь буы н тәрбияләү - татар теле һәм әдәбияты укытучыларының төп бурычы. Шулай итеп, уку  
-  укытуда алдынгы, бигрәк тә компьютер, мөгълүмати технологияләр файдалану, белем бирү эчтәлеген, методларын яңартуга юнәлтелгөн фәнни -методик тикшеренүләрнең уңай нәтиҗәләрен гамәлдә куллану уку эшчәнлеген оештыру технологияләренең нигезен тәшкил итә. Эчтәлек сайлауга проблемалы якын килү укытуның тәрбияви вазифасын да көчәйтә. Тәрбияви темаларга сөйләшү, әңгәмәләр оештырганда укучылар күңеле әхлакый проблемалар аша уза, алар үз карашын, үз фикерен әйтергә өйрәнә, бәхәсләшә. Бу исә, әхлакый шәхес булып формалашуга зур йогынты ясый. Шушы максаттан, мин укучыларныңфикерлөү сәләтен һәрьяклы үстерүгә, һәр укучы белән индивидуаль эшләүгә, укучыларны милләтен, туган туфрагын, нигезен, өти-әнисен, өби-бабаларын, үз нәселен, туган телен яратучылар итеп тәрбияләргә тырышам. Чөнки укучыларда милли үзаң формалаштыру - халкыбыз тарихын яхшы белүче, милләте белән горурланучы шәхес тәрбияләү дигән сүз. Ә хәзерге чорда бу бигрәк тә мөһим, чөнки радио - телевидение, урам йогынтысы аларның аңына һәм рухына әдәпсезлек үрнәкләрен сеңдерә, милләтнең гасырлар буе формалашкан әхлак кагыйдәләрен кире кага. Шуңа күрә укучыларны милли рухта, төпле фикерле итеп тәрбияләргә кирәк.

**А.ЯХИН МЕТОДИКАСЫ БУЕНЧА ЧӘЧМӘ ӘСӘРЛӘРГӘ АНАЛИЗ**

   1. Вакыйгаларны барлау.

   2. Вакыйгаларның охшашларын гомумиләштереп, ике өлешкә калдыру.

   3. Һәр өлешкә анализ ясау.

   4. Өлешләр арасында бәйләнеш эзләү (каршылык).

   5. Тема, проблема, идеясен ачыклау.

**А.ЯХИН МЕТОДИКАСЫ БУЕНЧА ТЕЗМӘ ӘСӘРЛӘРГӘ АНАЛИЗ**

   1. Шигырьнең төзелешен тикшерү.

   2. Шигырьне ике өлешкә бүлү.

   3. Һәр өлешне анализлау.

   4. Өлешләр арасында бәйләнеш табу.

**ХИС**

                                                        \*\*\* Сәбәбе була

                                                                        \*\*\* Дәрәҗәсе

                                                                                       \*\*\* Юануы

**А.ЯХИН МЕТОДИКАСЫ БУЕНЧА ДРАМА ӘСӘРЛӘРЕНӘ АНАЛИЗ**

   1.Әсәрдә каршылык табу.

   2. Әсәрне ике өлешкә бүлү.

   3. Һәр өлешкә анализ ясау (Һәр өлештән ярдәмче конфликтларны табу).

   4. Өлешләр арасында бәйләнеш табу.

**КАРШЫЛЫК**

**\*** Эчке                                                   \* Тышкы

Безгә тел һәм әдәбият укытучыларына, туган телгә,халыкка мәхәббәт тәрбияләү бурычы йөкләнгән.Методикада яңа төшенчәләр уйларга,үз фикереңне әйтергә өйрәтү,уйлап уку,кичерү,күзаллау,ачыктан-ачык җавап бирергә күнектерү урын алганда гына эш нәтиҗәле булачак.Ә моның өчен А.Яхин дәреслекләре белән эшләргә кирәк дип саныйм мин .Соңгы ике ел эчендә әлеге программа белән шәһәр һәм республика күләмендә ачык дәрес, мастер-класслар үткәрдем. Балалар да дәреслектән канәгать.